Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: a társadalombiztosításról szóló 1975. évi II. törvény 103/D. §
Paragraph Index: 285

1997. augusztus 1. napjától más személy kapott magasabb vezetői megbízást, valamint arra, hogy a fenntartó az általa lefolytatott vizsgálat megállapításai alapján, a közoktatási törvény alapelveinek maradéktalan érvényesülésének érdekében megtette a szükséges intézkedéseket, az országgyűlési biztos további ajánlással élni nem kívánt. OBH 3940/1996. Egy 500 lakásból álló gyöngyösi társasházi közösség közös képviselője fordult panasszal az országgyűlési biztoshoz. Beadványában előadta, lakásaik fűtését a Patina Rt. biztosítja, mely távfűtési díjat számít fel, holott szerintük központi fűtésként kellene számláznia. Az országgyűlési biztos a jogbiztonsághoz való jog sérelmének gyanúja miatt vizsgálatot indított. A panaszos sérelmezte, hogy az épület fűtését nem vezetékes hő- és melegvíz-szolgáltatás biztosítja, hanem az épület tetején elhelyezett kazán. A díjat mégis a távhőszolgáltatás díjtétele szerint állapították meg, ami lényegesen magasabb, mint a központi fűtéses hőszolgáltatásé. Az országgyűlési biztos megállapította, hogy a központi fűtéses hőszolgáltatás a hatályos jogszabályokban nem szerepel, így e fűtési formára a szolgáltató rt. a távhőszolgáltatás díját számítja fel. A díjtétel alapja az önkormányzati rendeletben meghatározott mérték. Az épület nem vezetékes hőszolgáltatás útján részesül a szolgáltatásban. De nem tekinthető központi fűtéses hőszolgáltatásnak sem, mert nem tisztázott, hogy az 1966-os — elavult — központi fűtésről szóló ÉM rendeletben mi értendő a „két épület” fogalma alatt. A jogalkotásról szóló törvény rögzíti, hogy mely jogforrások állapíthatnak meg jogot és kötelezettséget az állampolgárok számára. Az Alkotmánybíróság határozata megállapította, hogy az állásfoglalás nem jogforrás. Az országgyűlési biztos 1997. szeptember 30-i ajánlásában felkérte az ipari, kereskedelmi és idegenforgalmi minisztert, hogy a tömbfűtéses hőszolgáltatást, annak feltételeit és formáit közérthetően, jogszabályban fogalmazza meg, melynek alapján az önkormányzatok rendeletben meg tudják határozni a díjtételeket. 1999/18/II. szám A miniszter az 1997. december 1-jei válaszában jelezte, hogy az önkormányzati tulajdonból társasházzá átalakult épületek központi hőellátó berendezését az önkormányzat, mint a berendezés tulajdonosa 1998. december 31-ig térítésmentesen köteles átadni a társasházi közösségeknek, még akkor is, ha a társasházzá történő átalakuláskor az nem került a társasház tulajdonába. A központos hőellátási formákat egyebekben a Kormány 1998. II. félévében tervezte rendezni. Az országgyűlési biztos az ajánlását az 1997. december 11-i válaszában fenntartotta, mert a központos hőellátásra vonatkozó jogszabály kibocsátásáig is szükségesnek tartja a joghézag átmeneti szabályozását. A válaszadási határidő a beszámoló elkészítéséig még nem telt el. OBH 3970/1996. A Budatétényi Általános Iskola igazgatójától és az iskolaszék elnökétől érkezett panasz az országgyűlési biztoshoz, az iskola megszüntetésével kapcsolatban. Az országgyűlési biztos az Alkotmány 70/F. § (1) és (2) bekezdésében deklarált művelődéshez való jog sérelmének veszélye miatt indított vizsgálatot. A képviselő-testület 1996. február 29-én hozott döntést az iskola megszüntetéséről, és panaszosok előadása szerint az intézményt ezzel beolvasztotta egy másik városrész (Rózsakerti) lakótelepi iskolájába. A vizsgálat megállapította, hogy a tagintézményre vonatkozóan a korábbi — az 1996. IX. 1-ig hatályos — rendelkezés nem tartalmazott olyan fogalommeghatározást, mely a jelenleg hatályos szabályozásban már megtalálható. Korábban a működés általános szabályai címszó alatt, a székhelyen kívül működő intézményegység (tagintézmény) meghatározás szerepelt. Ez azt jelenti, hogy a tagintézmény mindenképpen a másik közoktatási intézmény székhelyén kívül működik, ezért az alapító okiratának tartalmaznia kellett a székhelyén kívül

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes